- Nu synes jeg, det er på tide, af Venstres MEP, Niels Busk, nedlægger sin politiske feltrolle - som Venstres énmands-hær - når det gælder hans - årelange - skræmmekampagne om, at en afvikling af EU's landbrugsstøtte vil medføre højere priser. Sådan lyder et verbalt angreb på det nordjyske medlem af Europaparlamentet. Det kommer fra SF's landbrugspolitiske ordfører, Kristen Touborg. - Jeg har nu sort på hvidt - i et svar fra fødevareminister, Eva Kjer Hansen - at, der efter ministerens opfattelse, ikke er nogen automatik, der tilsiger, at en afvikling af EU's landbrugsstøtte vil medføre højere priser, og, at på et fuldstændigt liberaliseret marked vil man kunne se øgede prisfluktationer, men samtidig vil der være en øget konkurrence, fortsætter Kristen Touborg. - Derfor syntes jeg Niels Busk skylder sin politiske omverden - og vel også sit parti - Venstre - at stoppe sin skræmmekampagne om landbrugsstøtten, og begive sig ud i virkelighedens verden, slutter Kristen Touborg. Kristen Touborg kan kontaktes på telefon 33 37 44 09

Referat:
SF&#39;er angriber den nordjyske EU-politiker